title: Id-Direttiva tal-Kummissjoni 93/21/KEE tas-27 ta' April 1993 li tadatta għall-progress tekniku għat-tmintax-il darba d-Direttiva 67/548/KEE rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta' sustanzi perikolużi

text:
Avviż Legali Importanti

|

31993L0021

Official Journal L 110 , 04/05/1993 P. 0020 - 0021 Finnish special edition: Chapter 13 Volume 24 P. 0037  Swedish special edition: Chapter 13 Volume 24 P. 0037

		Id-Direttiva tal-Kummissjoni 93/21/KEEtas-27 ta' April 1993li tadatta għall-progress tekniku għat-tmintax-il darba d-Direttiva 67/548/KEE rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta' sustanzi perikolużiIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika EwropeaWara li kkunsidrat id-Direttiva tal-Kunsill 67/548/KEE tas-27 ta' Ġunju 1967 rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta' sustanzi perikolużi [1], kif l-aħħar emendata bid-Direttiva tal-Kummissjoni 92/32/KEE [2], u partikolarment l-Artikoli 28 u 29 tagħha,Billi d-Direttiva tal-Kunsill 92/32/KEE [3] temenda d-Direttiva 67/548/KEE fir-rigward tad-dispożizzjonijiet dwar il-klassifikazzjoni u l-ittikkettjar ta' sustanzi perikolużi;Billi l-Anness II tad-Direttiva 67/548/KEE għandu simboli u indikazzjonijiet ta' perikolu; billi huwa meħtieġ li jkun introdott simbolu ġdid għal ‘perikoluż għall-ambjent';Billi l-Anness III tad-Direttiva 67/548/KEE għandu lista ta' frażijiet li tindika n-natura tar-riskji speċjali attribwibbli għal sustanzi perikolużi; billi jeħtieġ li jkunu introdotti frażijiet ġodda li jindikaw perikolu għas-saħħa għal sustanzi tossiċi għar-riproduzzjoni; billi huwa meħtieġ ukoll li jkunu introdotti frażijiet ta' riskju kombinati li jindikaw il-perikolu għall-ambjent;Billi l-Anness IV tad-Direttiva 67/548/KEE għandha lista ta' frażijiet li jindikaw il-parir ta' sigurtà dwar is-sustanzi perikolużi; billi huwa meħtieġ li jkunu riveduti ċerti frażijiet ta' parir fuq is-sigurtà rigward il-perikoli għall-ambjent; billi huwa meħtieġ li jkunu introdotti ċerti frażijiet kombinati rigward l-użu ta' sustanzi u preparazzjonijiet perikolużi;Billi l-Anness VI tad-Direttiva 67/548/KEE għandu gwida għall-klassifikazzjoni u l-ittikkettjar tas-sustanzi u preparazzjonijiet perikolużi; billi huwa meħtieġ li din il-gwida tkun emendata biex tinkludi tibdil li jirriżultaw mid-Direttiva 92/32/KEE;Billi id-dispożizzjonijiet ta' din id-Direttiva huma skond l-opinjoni tal-Kumitat fuq l-Adattament għall-Progress Tekniku tad-Direttivi għat-Tneħħija ta' Ostakoli Tekniċi għall-Kummerċ f'Sustanzi u Preparazzjonijiet Perikolużi,ADOTTAT DIN ID-DIRETTIVA:Artikolu 1Id-Direttiva 67/548/KEE hija emendata kif ġej:1. L-Anness II huwa mibdul bl-Anness I ta' din id-Direttiva;2. L-Anness III huwa mibdul bl-Anness II ta' din id-Direttiva;3. L-Anness IV huwa mibdul bl-Anness III ta' din id-Direttiva;4. Fl-Anness V, metodu B.2: Tossiċità akuta (inalazzjoni), Taqsima 1.6.2.4, (test tal-limitu) huwa mibdul b'li ġej:"1.6.2.4. Test tal-limituJekk esposizzjoni ta' ħames annimali tat-test maskili jew femminili għal 20 mg għal kull litru ta' gass jew 5 mg għal kull litru ta' aerosol jew partikulat għal erba' sigħat (jew, meta dan mhux possibbli minħabba l-propjetajiet fiżiċi jew kimiċi, inklużi splussivi, ta' sustanza tat-test, il-konċentrazzjoni massima li tista' tintlaħaq) ma tipproduċi l-ebda mortalità relatata mat-taħlita fi żmien 14-il jum, aktar testijiet m'għandhomx jitqiesu meħtieġa.";5. L-Anness VI, Parti I u II huma mibdula bl-Anness IV ta' din id-Direttiva.Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex iħarsu din id-Direttiva sa' l-1 ta' Lulju 1994, bl-eċċezzjoni ta' dawk applikabbli għaċ-ċilindri tal-gass mobbli li jkun fihom butane, propane jew gass tal-petroleum likwidu. L-Istati Membri għandhom jinformaw minnufih lill-Kummissjoni b'dan.2. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex iħarsu l-Anness IV, Kapitolu 8.1 ta' din id-Direttiva safejn tapplika għal ċilindri tal-gass mobbli li jkun fihom butane, propane jew gass tal-petroleum likwidu, sal-31 ta' Ottubru 1997. L-Istati Membri għandhom jinfurmaw minnufih lill-Kummissjoni b'dan.3. Meta l-Istati Membri jadottaw id-dispożizzjonijiet msemmija fil-paragrafi 1 u 2, dawn għandhom ikollhom referenza għal din id-Direttiva jew ikunu akkumpanjati b'din ir-referenza fi żmien tal-pubblikazzjoni uffiċjali tagħhom. Il-proċedura għal din ir-referenza għandha tkun adottata mill-Istati Membri.Artikolu 3Din id-Direttiva hija indirizzata lill-Istati Membri.Magħmula fi Brussel, fis-27 ta' April 1993.Għall-KummissjoniYannis PaleokrassasMembru tal-Kummissjoni[1] ĠU C 196, tas-16.8.1967, p. 1[2] ĠU L 383, tad-29.12.1992, p. 113[3] ĠU L 154, tal-5.6.1992, p. 1--------------------------------------------------L-ANNESS IDan l-Anness mhuwiex riprodott billi kien sostitwit bid-Direttiva 2001/59/KE, ĠU L 225, 06.08.2001--------------------------------------------------L-ANNESS IIDan l-Anness mhuwiex riprodott billi kien sostitwit bid-Direttiva 2001/59/KE, ĠU L 225, 06.08.2001--------------------------------------------------L-ANNESS IIIDan l-Anness mhuwiex riprodott billi kien sostitwit bid-Direttiva 2001/59/KE, ĠU L 225, 06.08.2001--------------------------------------------------L-ANNESS IVDan l-Anness mhuwiex riprodott billi kien sostitwit bid-Direttiva 2001/59/KE, ĠU L 225, 06.08.2001--------------------------------------------------


title: Direttiva tal-Kummissjoni 2008/123/KE tat- 18 ta' Diċembru 2008 li temenda d-Direttiva tal-Kunsill 76/768/KEE, dwar prodotti kosmetiċi, bl-għan li taddatta l-Annessi II u VII tagħha skond il-progress tekniku (Test b’relevanza għaż-ŻEE)

text:
               19.12.2008

               MT

               Il-Ġurnal Uffiċjali ta’ l-Unjoni Ewropea

               L 340/71

         DIRETTIVA TAL-KUMMISSJONI 2008/123/KE
   tat-18 ta' Diċembru 2008
   li temenda d-Direttiva tal-Kunsill 76/768/KEE, dwar prodotti kosmetiċi, bl-għan li taddatta l-Annessi II u VII tagħha skond il-progress tekniku
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kosmetiċi (1), u b’mod partikolari l-Artikolu 8(2) tagħha,
   Wara konsultazzjoni mal-Kumitat Xjentifiku dwar il-Prodotti tal-Konsumatur,
   Billi:

               (1)

               Il-Kumitat Xjentifiku dwar il-Prodotti tal-Konsumatur (The Scientific Committee on Consumer Products, l-SCCP), fl-opinjoni tiegħu tal-20 ta’ Ġunju 2006 wasal għall-konklużjoni li “Għalkemm il-4-aminobenzoic acid (PABA) fil-preżent huwa awtorizzat u jintuża bħala dlik għall-protezzjoni mir-raġġi tax-xemx, waqt il-proċess tal-evalwazzjoni tad-dossier ħareġ ċar li l-biċċa l-kbira tal-informazzjoni ma kinitx tikkonforma mal-istandards u l-linji gwida attwali”. Sabiex iwettaq analiżi tajba tar-riskju tal-4-aminobenzoic acid, l-SCCP kien jeħtieġ dossier ġdid b’dejta addizzjonali dwar is-sikurezza li tikkonforma ma’ standards moderni u l-linji gwida tal-SCCP, li jitressaq mill-industrija tal-kosmetiċi qabel l-1 ta’ Lulju 2007.

               (2)

               L-industrija tal-kosmetiċi ma ressqet l-ebda dejta addizzjonali dwar is-sikurezza kif mitlub mill-SCCP fl-opinjoni tagħhom tal-20 ta’ Ġunju 2006.

               (3)

               Mingħajr analiżi tar-riskju tajba, il-4-aminobenzoic acid ma jistax jitqies sikur għall-użu bħala filter tal-UV fil-kosmetiċi u għaldaqstant għandu jitħassar mill-Anness VII u jitniżżel fl-Anness II tad-Direttiva 76/768/KEE.

               (4)

               Fir-rigward tad-Diethylamino Hydroxybenzoyl Hexyl Benzoate (INCI), fl-opinjoni tiegħu tal-15 ta’ April 2008, l-SCCP wasal għall-konklużjoni li l-użu ta’ din is-sustanza f’konċentrazzjoni massima ta’ 10 % fi prodotti kosmetiċi, inkluż il-prodotti ta’ protezzjoni mix-xemx, ma joħloq ebda riskju lill-konsumatur. Sabiex jiġi estiż l-ambitu tal-użu awtorizzat ta’ din is-sustanza, il-kolonna “c” tal-entrata 28 għandha tkun emendata fl-Anness VII tad-Direttiva 76/768/KEE.

               (5)

               Il-miżuri previsti f’din id-Direttiva huma skond l-opinjoni tal-Kumitat Permanenti dwar il-Prodotti Kożmetiċi,

         ADOTTAT DIN ID-DIRETTIVA:
   Artikolu 1
   L-Annessi II u VII għad-Direttiva 76/768/KEE huma emendati skond l-Anness għal din id-Direttiva.
   Artikolu 2
   1.   L-Istati Membri għandhom jaddottaw u jippubblikaw, sa mhux iktar tard mit-8 ta' Lulju 2009 il-liġijiet, ir-regolamenti u d-dispożizzjonijiet amministrattivi neċessarji sabiex ikunu f’konformità ma’ din id-Direttiva. Għandhom jikkomunikaw minnufih lill-Kummissjoni t-test ta’ dawk id-dispożizzjonijiet.
   Għandhom japplikaw id-dispożizzjonijiet stipulati fil-punt 3 tal-Anness ta’ din id-Direttiva mit-8 ta' Lulju 2009.
   Għandhom japplikaw id-dispożizzjonijiet stipulati fil-punti 1 u 2 tal-Anness ta’ din id-Direttiva mit-8 ta' Ottubru 2009.
   Meta l-Istati Membri jaddottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jaddottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Brussell, 18 ta’ Diċembru 2008.

            Għall-Kummissjoni

         Günter VERHEUGEN

            Viċi President

      (1)  ĠU L 262, 27.9.1976, p. 169.

      ANNESS
      Id-Direttiva 76/768/KEE għandha tiġi emendata kif ġej:

                  (1)

                  Fl-Anness II, l-entrata 167 “Esters ta’ 4-aminobenzoic acid, bil-grupp ta’ ammini ħieles, għajr dak mogħti fl-Anness VII, Parti 2” tiġi sostitwita b’“4- aminobenzoic acid u l-esters tiegħu, bil-grupp ta’ ammini ħieles”.

                  (2)

                  Fl-Anness VII, l-entrata 1 tiġi mħassra.

                  (3)

                  Fl-Anness VII, fl-entrata 28, il-kliem “fil-prodotti ta’ protezzjoni mix-xemx” jiġi mħassar minn kolonna “c”.